b'\n_START_ARTICLE_\nReeves & Co\n_START_PARAGRAPH_\nReeves & Co. oli 1800 \xe2\x80\x93 1900 -lukujen vaihteessa Yhdysvaltain keskil\xc3\xa4nness\xc3\xa4, Indianan Columbuksessa, toiminut, h\xc3\xb6yrykonek\xc3\xa4ytt\xc3\xb6isi\xc3\xa4 vetokoneita (steam traction engine) valmistanut yhti\xc3\xb6. Omana aikanaan yhti\xc3\xb6 valmisti Pohjois-Amerikan suurimpia ja voimakkaimpia traktoreita. Koska kynt\xc3\xb6- ja vetot\xc3\xb6iden lis\xc3\xa4ksi koneiden teht\xc3\xa4v\xc3\xa4 oli tuottaa voimaa maatalouden koneiden k\xc3\xa4ytt\xc3\xb6\xc3\xb6n, siell\xc3\xa4 miss\xc3\xa4 sit\xc3\xa4 tarvittiin, omavoimaisesti liikkuva voimakone oli maatalouden t\xc3\xb6iden tehostamisessa vallankumouksellinen v\xc3\xa4line.\n_START_SECTION_\nHistoria\n_START_PARAGRAPH_\nIndianassa, Rushin piirikunnan alueella asunut, maatilalta syntyisin ollut veljeskolmikko Marshall, Girney ja Milton Reeves olivat oman aikakautensa maatalouden ja ensiaskeleitaan ottavan moottereilla liikkuvien vaunujen saralla todellisia multilahjakkuuksia. Perheen nimiin on kirjattu kaikkiaan 140 patenttia. Marshall Reeves oli vuonna 1869 kehitt\xc3\xa4nyt maissipeltojen muokkausta varten tehokkaan auralaitteen ja vuonna 1875 h\xc3\xa4n perusti yhdess\xc3\xa4 is\xc3\xa4ns\xc3\xa4 ja set\xc3\xa4ns\xc3\xa4 kanssa maatalouden koneita valmistaneen Hoosier Boy Cultivator Companyn. Vuonna 1879 t\xc3\xa4m\xc3\xa4n yhti\xc3\xb6n nimeksi muutettiin Reeves and Co. Samoihin aikoihin, vuoden 1895 tienoilla, kun Reevesin veljeksist\xc3\xa4 Milton kehitteli ensimm\xc3\xa4ist\xc3\xa4 moottorivoimalla liikkuvaa ajoneuvoaan, Reeves & Co. alkoi valmistamaan h\xc3\xb6yrykoneita ja h\xc3\xb6yrykonevoimalla liikkuvia traktoreita._NEWLINE_Yhti\xc3\xb6 erikoistui valmstamaan suuria kynt\xc3\xb6koneita, jotka jaksoivat vet\xc3\xa4\xc3\xa4 monisiipisi\xc3\xa4 auroja Yhdysvaltain ja Kanadan horisonttiin ulottuvilla viljelysmailla. Yhti\xc3\xb6 esitteli massiivisen 40-140 -koneen vuonna 1908. Koneen k\xc3\xa4ytt\xc3\xa4j\xc3\xa4n ty\xc3\xb6maa oli l\xc3\xa4hes 1\xc2\xbd-kerroksisen talon korkeudessa, josta oli n\xc3\xa4k\xc3\xb6ala h\xc3\xb6yrykoneen etupuolelle. Koneen mallimerkinn\xc3\xa4ss\xc3\xa4 luku "40" tarkoittaa koneen nominaali- eli nimellistehoa (nhp, nominal horsepower) ja "140" on koneen arvioitu bhp (Brake horsepower) -luku  _NEWLINE_Reeves & Co. myytiin tammikuun 1. p\xc3\xa4iv\xc3\xa4n\xc3\xa4 vuonna 1912 Emerson-Brantingham -yhti\xc3\xb6lle. Emerson-Brantingham hankki omistukseensa my\xc3\xb6s muita maatalouskoneita valmistaneita, senaikaisia yhti\xc3\xb6it\xc3\xa4 kuten Gas Traction Co, Rockford Engine Works ja Geiser Manufacturing Co. mutta ajautui vuonna 1915 talousvaikeuksiin. Emerson-Brantinghamin yhdistytty\xc3\xa4 D. M. Osborne Companyn kanssa, t\xc3\xa4st\xc3\xa4 syntyneen yhti\xc3\xb6n osti vuonna 1928 J.I.Case Company, nykyinen Case IH.\n_START_SECTION_\nTutustu my\xc3\xb6s artikkeliin\n_START_PARAGRAPH_\nMilton Reeves'